- Hindi News
- National
- झरिया थाना के जियलगोरा और भागा में दो साहोदर भाई चला रहे थे पीडीएस दुकान की आड़ में तस्करी
झरिया थाना के जियलगोरा और भागा में दो साहोदर भाई चला रहे थे पीडीएस दुकान की आड़ में तस्करी
मौके से दोनों तस्कर फरार, दो मजदूर धरे गए
भास्करन्यूज|जोरापोखर/अलकडीहा
झरियाथाना के जियलगोरा 3 नंबर और भागा 16 नंबर दो पीडीएस दुकान से 374 बोरा चावल, 116गेंहू, 84 बोरा चीनी, 134 बोरा नमक और 560 लीटर केरोसिन जब्त किया गया। सरकारी बोरे से चावल को प्लास्टिक के बाेरे में भरा जा रहा था। इसके लिए वाहन भी मंगा लिए गए थे।
लोडिंग कार्य शुरू होता इसके पूर्व ही एसओजी की टीम बुधवार की रात करीब 2 बजे छापामारी कर दी। दोनाें पीडीएस दुकानदार संजय पासवान विजय पासवान (दोनों सगे भाई) के हैं। फिलवक्त दोनों ही फरार हो गए। घटना स्थल से दो मुंशी, सात मजदूर अौर एक चालक काे हिरासत में लिया गया है। इस मामले में प्राथमिकी दर्ज करने की प्रक्रिया चल रही थी।
अंचलधिकारी पहुंचे तब टूटा ताला
एसओजीकी टीम ने झरिया पुलिस के हवाले सामग्री और आरोपियों को धरने के बाद 16 नंबर भागा पहुंची। यहां विजय पासवान की दुकान का ताला बंद था। सुबह तक इंतजार किया। एसडीओ के निर्देश पर झरिया के अंचलाधिकारी केएन सिंह, एमओ बीके शर्मा, रंजीत किशोर, सुनील शंकर और झरिया इंस्पेक्टर यूएन राय पहुंचे। दुकान का ताला तोड़ा गया। यहां से 148 बोरा प्लास्टिक के बोरे में चावल, 87 बैग सरकारी बाेरे में चावल, 87 बैग गेहूं, 134 बैग नमक और 35 बोरा चीनी के अलावा 4 ड्रम में 460 लीटर केरोसिन जब्त किया गया।
प्लास्टिक के बोरे में भरा जा रहा था पीडीएस का चावल
जियलगोरा3 नंबर स्थित संजय पासवान की पीडीएस दुकान है। इस दुकान में अरसे से तस्करी का धंधा चल रहा था। इसकी जानकारी सिटी एसपी अंशुमन कुमार को मिली। एसओजी की टीम घटना स्थल पर पहुंची। उस समय सरकारी चावल को प्लास्टिक के बोरे में पलटी किया जा रहा था। टीम ने चारों तरफ से दुकान को घेर लिया। यहां से 139 बोरा चावल, 49 बैग चीनी, 29 बैग गेहूं जब्त किया। घटना स्थल से एक वाहन और उसका चालक बदरू जामा काे हिरासत में लिया। दुकानदार के मुंशी धीरज साव, उदय प्रसाद, मजदूर भूषण राम, सुजीत कुमार, महेश राम, कार्तिक राम, सुजीत राम, संतोष राम, बंसत राम आदि को भी हीरासत में लिया।
^शिकायत के अाधार पर पीडीएस दुकान से सामग्री जब्त किए गए हैं। एमओ के बयान पर मामला दर्ज होगा। आरोपियों पर कार्रवाई निश्चित होगी।’’ केएनसिंह झरिया सीओ
भारी मात्रा में चावल, गेहूं, चीनी, नमक, केरोसिन जब्त
भागा पेट्रोल पंप के समीप पीडीएस दुकान से जब्त खाद्य सामग्री झरिया थाना में।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva bho_Deva